সারা দেশের বিজেপি-বিরোধী রাজনৈতিক দলের নেতা-নেত্রীর গাড়ি আর কনভয়ে ভরে গিয়েছে বেঙ্গালুরুর রাস্তায়। শহরের বিভিন্ন রাস্তায় নামানো হয়েছে অতিরিক্ত পুলিশ। কিন্ত যান-নিয়ন্ত্রণে পর্যাপ্ত নয় সেই সংখ্যা, বিশেষ করে এমন একটা পরিস্থিতিতে। শহরের দেবরাজ উর্স রোড দিয়ে যাচ্ছিল মমতার কনভয়। কিন্তু গাড়িতে গাড়িতে ছয়লাপ রাস্তায় এগোনো মুশকিল হয়ে গিয়েছিল। অগত্যা, অবস্থা বেগতিক দেখে কালক্ষেপ না করে গাড়ি থেকে নেমে পড়লেন মমতা। তিনি পায়ে হেঁটেই অতিক্রম করলেন কয়েকশো মিটার পথ।